SET สัปดาห์นี้ Sideways UP จับตาเงินเฟ้อสหรัฐฯ-จีดีพี Q4/65 ไทย
"โนมูระฯ” ชี้ SET สัปดาห์นี้ “Sideways UP ” จับตาเงินเฟ้อสหรัฐฯ-จีดีพี Q4/65 ไทย-ผลประกอบการบจ. ชู GULF-ICHI-PTTGC หุ้นเด่น
SET สัปดาห์นี้ Sideways UP จับตาเงินเฟ้อสหรัฐฯ-จีดีพี Q4/65 ไทย ชู GULF-ICHI-PTTGC หุ้นเด่น
14 ก.พ. 2566

“ข่าวหุ้นธุรกิจออนไลน์” รวบรวมกลยุทธ์ลงทุนในสัปดาห์นี้ (13-17 ก.พ.66) จากบทวิเคราะห์ บล.โนมูระ พัฒนสิน โดยระบุว่า สัปดาห์นี้ “Sideways Up” โดยมีแนวต้าน 1,695-1,710 จุด ส่วนแนวรับรับ 1,656-1,650 จุด
โดย Nomura ปรับเพิ่มคาดการณ์ GDP ไทยปี 66-67 สู่ระดับ 4.0% และ 3.9% (เดิม 3.8% และ 3,8%) สะท้อนภาพรวมเศรษฐกิจโลกที่ดีขึ้น หลังปรับเพิ่ม GDP สหรัฐฯ และจีนก่อนหน้านี้ โดยไทยมีแรงหนุนชัดเจนจากการ Reopening ของจีนต่อคาดการณ์นักท่องเที่ยวปี 66 สู่ 30ล้านคน จากเดิม 28ล้านคน จากนี้เชื่อว่ามีโอกาสเห็น Consensus ทยอยปรับเพิ่มคาดการณ์ บวกต่อ SET
ส่วนวันที่ 14 ก.พ. จับตาเงินเฟ้อ CPI สหรัฐเดือน ม.ค.66 ตลาดคาด 6.2%เทียบช่วงเดียวกันของปีก่อนชะลอลงจาก prev.ที่ 6.5% เทียบช่วงเดียวกันของปีก่อน หากเป็นไปตามคาด เชื่อจะช่วยตลาดผ่อนคลายขึ้นต่อความเสี่ยงการใช้นโยบายการเงิน Fed เข้มงวดยาวนานในระยะถัดไป นอกจากนี้ควรติดตามค่าจ้างแรงงานราย ชม. เฉลี่ย ยังไม่มีคาดการณ์ vs prev. ที่ 1.7% เทียบช่วงเดียวกันของปีก่อน
ส่วนวันที่ 15 ก.พ. ติดตาม Retail Sales เดือน ม.ค.66 ตลาดคาด 1.7% เทียบเดือนก่อนหน้า vs prev. ที่ 1.1% นอกจากนี้วันที่ 16 ก.พ.66 ติดตาม US Housing:ที่อยู่อาศัยเริ่มสร้าง ตลาดคาด 1.355 ล้านหลัง vs prev.ที่1.382 ล้านหลัง รายงานใบอนุญาตสร้างบ้าน ตลาดคาด 1.35 ล้าน vs prev. 1.33 ล้าน
ส่วนวันที่ 17 ก.พ.66 รายงาน GDP งวดไตรมาส 4/65 ของไทย ตลาดคาด  3.6%เทียบช่วงเดียวกันของปีก่อน เทียบ Nomura คาด 2.8% และเทียบไตรมาส 3/65 ที่ 4.5% เทียบช่วงเดียวกันของปีก่อน นอกจากนี้ติดตามกำไรตลาดไตรมาส 4/ 2 ล่าสุดรายงานแล้ว 30 บริษัท กำไร 6.2 หมื่นล้านบาท ลดลง 39.4%เทียบช่วงเดียวกันของปีก่อน และลดลง 37.9% เทียบไตรมาสก่อนหน้าที่ยังไม่รายงาน
ด้าน BB Consensus คาด 155 บริษัท มีกำไร 1.25 แสนล้านบาท ถ้านำทั้ง 2 ส่วนมารวมกัน (215 บริษัท) กำไรไตรมาส 4/65 อยู่ที่ 1.87 แสนล้านบาท ลดลง 16.1% เทียบช่วงเดียวกันของปีก่อน และลดลง 6.9% เทียบไตรมาสก่อนหน้า ดูดีขึ้นจากกลุ่มที่รายงานออกมาแล้ว สะท้อนภาพกำไรหุ้นที่เหลือ (ส่วนใหญ่อิงเศรษฐกิจภายใน) ที่จะรายงานจะเห็นภาพดีขึ้น ทั้งนี้ หุ้นใหญ่รายงานงบสัปดาห์หน้า ได้แก่ JMART, JMT, GLOBAL,PTTGC, BTS, VGI, DELTA, OR, BH, PTT, CBG, GULF, TIDLOR, TRUE กลุ่มคาดกำไรเด่น คือ GULF, DELTA กลุ่มที่คาดผ่านจุดแย่ คือ PTTGC, JMT
ส่วนกลยุทธ์การลงทุนสัปดาห์นี้ประเมิน SET “Sideways Up” ปัจจัยกำหนดทิศทางอยู่ที่รายงานเงินเฟ้อ CPI สหรัฐฯ และรายงานกำไรไตรมาส 4/65 จุดดี คือ ตลาดผ่านการปรับลดความเสี่ยงทั้ง 2 ส่วนในช่วงสถานะล่วงหน้ามาแล้วช่วงสัปดาห์ที่ผ่านมา ช่วยจำกัด Downside และหากเงินเฟ้อเป็นภาพใกล้เคียงกับตลาดคาด ผสาน แนวโน้มหุ้นส่วนใหญ่ในปี 66 จะเห็นภาพดีขึ้นจากแรงหนุนต้นทุนที่ผ่านจุดสูงสุดและผลบวก China Reopening คาดนำมาสู่การทยอยปรับเพิ่ม GDP และประมาณการไรตลาดระยะถัดไป หนุน SET จะปรับขึ้นได้
โดยหุ้นเด่นสัปดาห์นี้แนะนำ GULF, ICHI, PTTGC โดย GULF แนะนำราคาเป้าหมาย 55 บาท กำไรไตรมาส 4/65 ได้ประโยชน์นทุนลดลง และการขยายธุรกิจต่อเนื่อง ส่วน ICHI แนะนำราคาเป้าหมาย 15.60 บาท แนวโน้มกำไรไตรมาส 4/65 ดีอิงภาพยอดขายคู่แข่งหลัก และยังมี Upside จากสินค้าใหม่ “ตันซันซู” และ PTTGC แนะนำราคาเป้าหมาย 68 บาท คาดกำไร ไตรมาส 4/65 รายงานสัปดาห์นี้เป็นจุดต่ำสุดและฟื้นตัวแรง